Vita:Vlagyimir Oszipovics Bogomolov

message: ===Születési éve===
A Komszomolszkaja Pravda több cikkben is foglalkozott az életével, és utána járt annak, hogy mi a mítosz és mi a valóság vele kapcsolatban. Önéletrajzát összevetették a hivatalos levéltári és más korabeli forrásanyagokkal. Több levéltárból is kértek anyagokat és felkutatták régi ismerőseit, iskolatársait. Az ő nyomozásuk alapján bizonyítható, hogy 1924 a valódi születési éve. Az 1926-ot maga Bogomolov (akinek a neve 1953-ig Vojtinszkij volt) adta meg életrajzi ihletésű regényében, amit a világ sok nyelvére (köztük franciára) is lefordítottak. Ebben szerepel az is, hogy két évvel idősebbnek hazudta magát, hogy katona lehessen. A francia könyvtárak valószínűleg ezért fogadták el hivatalosnak az 1926-ot (hiszen maga az érintett írta ezt le). Ugyanakkor az eredeti hivatalos iratok másról tanúskodnak. A katonai iratokra még lehet azt mondani, hogy a születési év esetleg bemondásra lett megadva, de a perdöntő bizonyítékot a Vöröskereszt szolgáltatta azzal a dokumentummal, amelyben az 1941-ben evakuálásra összeírt személyek névsora között ott szerepelt az 1924-es születésű Vojtinszkij Vlagyimir Oszipovics. A Vojtinszkij név szerepel a katonai iratokon is. Az 1924-et támasztják alá régi iskolatársai is, például az az osztálytársa, aki 1938-tól a 8. és a 9. osztályban járt együtt vele. 12 évesen még nem lehetett volna 8. osztályos. Ez a tény ugyanakkor cáfolja azt is, hogy a 7. osztály elvégzése után állt volna be katonának. – Dodi123 vita 2019. január 12., 14:53 (CET)
===Katonaévei===
;A hivatalos dokumentumok "katonaéveiről"
A hivatkozott Komszomolszkaja Pravda cikkből kiderül, hogy az önéletrajzának tekintett írásában a katonaéveiről írottak csak fantáziájának szüleményei. Önéletrajza szerint 1941-ben nem hajtotta végre az evakuációt, hanem beállt katonának. Önéletrajza szerint:
*1941. június–október között a légideszant iskola hallgatója volt;
*1941. november–1942. április között a 6. gárda-légideszant hadosztály felderítő osztályának vezetője;
*1942 áprilisában megsebesült, és 1943. júliusig kórházban volt Bugulmában (Tatár Köztársaság).
Ezzel szemben:
*Az orosz Központi Katonai Levéltár adatai szerint a 6. gárda-légideszant hadosztály csak 1942. december 13-án alakult meg a 9. légideszant lövészbrigád bázisán. Maga a 9. légideszant lövészbrigád is csak 1942. augusztusában lett létrehozva.
*Az Orosz Köztársaság Fegyveres Erőinek archívumában sem Bogomolov, sem Vojtinszkij nevű személy nem szerepel, sem az állomány, sem a kitüntetettek között;
*Az Orosz Állami Katonai Archívum adatai szerint sem Bogomolov, sem Bogomolec, sem Vojtinszkij nevű személy nem szerepel az NKVD egyetlen szervezetének személyi állományában sem;
*A Katonaorvosi Múzeum archív dokumentumai szerint az adott időszakban a bugulmai kórházban sem Bogomolov sem Vojtinszkij nevű betegről semmilyen dokumentum nem található, és a betegnévsorban sem szerepel.
*A Vörös Kereszt dokumentumai szerint az 1924-es születésű Vojtinszkij Vlagyimir Oszipovics 1941. július 26-án evakuálásra került a Tatár Köztársaság Bugulminszki terület Birjucsevka nevű településére. A Vörös Keresztnél található egy feljegyzés 1942. május 15-i keltezéssel, amelyben Vojtinszkij arról ír, hogy „A Tatár Köztársaság Birjucsevka nevű falujában élek, a Novij Mir nevű kolhozban dolgozom”. – Dodi123 vita 2019. január 12., 14:53 (CET)
===Kiegészítések a szócikkhez===
Apja Joszif Szaveljevics Vojtinszkij ismert jogász, a nemzetközi munkajog szakértője, a szovjet munkajogról szóló tankönyv szerzője. Anyja Nagyezsda Pavlovna Tobias, egy vilniuszi jogász lánya. Első házassága idején anyja hosszabb ideig élt Franciaországban, és jól beszélt franciául. Amikor férjét Argentínába szólította a munkája, oda nem követte és visszatért Oroszországba. Vojtinszkijjal nem kötött házasságot, fia házasságon kívül született.
1953-ban vette fel anyja első férje neve (Bogomolec) után a Bogomolov nevet. 1958-ban az irodalmi életben már ezen a néven lett ismert. – Dodi123 vita 2019. január 12., 14:53 (CET)
thread_title:  Önéletrajz vs tények 

message: A Komszomolszkaja Pravda több cikkben is foglalkozott az életével, és utána járt annak, hogy mi a mítosz és mi a valóság vele kapcsolatban. Önéletrajzát összevetették a hivatalos levéltári és más korabeli forrásanyagokkal. Több levéltárból is kértek anyagokat és felkutatták régi ismerőseit, iskolatársait. Az ő nyomozásuk alapján bizonyítható, hogy 1924 a valódi születési éve. Az 1926-ot maga Bogomolov (akinek a neve 1953-ig Vojtinszkij volt) adta meg életrajzi ihletésű regényében, amit a világ sok nyelvére (köztük franciára) is lefordítottak. Ebben szerepel az is, hogy két évvel idősebbnek hazudta magát, hogy katona lehessen. A francia könyvtárak valószínűleg ezért fogadták el hivatalosnak az 1926-ot (hiszen maga az érintett írta ezt le). Ugyanakkor az eredeti hivatalos iratok másról tanúskodnak. A katonai iratokra még lehet azt mondani, hogy a születési év esetleg bemondásra lett megadva, de a perdöntő bizonyítékot a Vöröskereszt szolgáltatta azzal a dokumentummal, amelyben az 1941-ben evakuálásra összeírt személyek névsora között ott szerepelt az 1924-es születésű Vojtinszkij Vlagyimir Oszipovics. A Vojtinszkij név szerepel a katonai iratokon is. Az 1924-et támasztják alá régi iskolatársai is, például az az osztálytársa, aki 1938-tól a 8. és a 9. osztályban járt együtt vele. 12 évesen még nem lehetett volna 8. osztályos. Ez a tény ugyanakkor cáfolja azt is, hogy a 7. osztály elvégzése után állt volna be katonának. – Dodi123 vita 2019. január 12., 14:53 (CET)
thread_title: Születési éve

message: ;A hivatalos dokumentumok "katonaéveiről"
A hivatkozott Komszomolszkaja Pravda cikkből kiderül, hogy az önéletrajzának tekintett írásában a katonaéveiről írottak csak fantáziájának szüleményei. Önéletrajza szerint 1941-ben nem hajtotta végre az evakuációt, hanem beállt katonának. Önéletrajza szerint:
*1941. június–október között a légideszant iskola hallgatója volt;
*1941. november–1942. április között a 6. gárda-légideszant hadosztály felderítő osztályának vezetője;
*1942 áprilisában megsebesült, és 1943. júliusig kórházban volt Bugulmában (Tatár Köztársaság).
Ezzel szemben:
*Az orosz Központi Katonai Levéltár adatai szerint a 6. gárda-légideszant hadosztály csak 1942. december 13-án alakult meg a 9. légideszant lövészbrigád bázisán. Maga a 9. légideszant lövészbrigád is csak 1942. augusztusában lett létrehozva.
*Az Orosz Köztársaság Fegyveres Erőinek archívumában sem Bogomolov, sem Vojtinszkij nevű személy nem szerepel, sem az állomány, sem a kitüntetettek között;
*Az Orosz Állami Katonai Archívum adatai szerint sem Bogomolov, sem Bogomolec, sem Vojtinszkij nevű személy nem szerepel az NKVD egyetlen szervezetének személyi állományában sem;
*A Katonaorvosi Múzeum archív dokumentumai szerint az adott időszakban a bugulmai kórházban sem Bogomolov sem Vojtinszkij nevű betegről semmilyen dokumentum nem található, és a betegnévsorban sem szerepel.
*A Vörös Kereszt dokumentumai szerint az 1924-es születésű Vojtinszkij Vlagyimir Oszipovics 1941. július 26-án evakuálásra került a Tatár Köztársaság Bugulminszki terület Birjucsevka nevű településére. A Vörös Keresztnél található egy feljegyzés 1942. május 15-i keltezéssel, amelyben Vojtinszkij arról ír, hogy „A Tatár Köztársaság Birjucsevka nevű falujában élek, a Novij Mir nevű kolhozban dolgozom”. – Dodi123 vita 2019. január 12., 14:53 (CET)
thread_title: Katonaévei

message: Apja Joszif Szaveljevics Vojtinszkij ismert jogász, a nemzetközi munkajog szakértője, a szovjet munkajogról szóló tankönyv szerzője. Anyja Nagyezsda Pavlovna Tobias, egy vilniuszi jogász lánya. Első házassága idején anyja hosszabb ideig élt Franciaországban, és jól beszélt franciául. Amikor férjét Argentínába szólította a munkája, oda nem követte és visszatért Oroszországba. Vojtinszkijjal nem kötött házasságot, fia házasságon kívül született.
1953-ban vette fel anyja első férje neve (Bogomolec) után a Bogomolov nevet. 1958-ban az irodalmi életben már ezen a néven lett ismert. – Dodi123 vita 2019. január 12., 14:53 (CET)
thread_title: Kiegészítések a szócikkhez